Uy-joy-kommunal xizmatlar haqini to‘lash bo‘yicha kompensatsiya pul to‘lovlarining mexanizmi to‘g‘risidagi nizomga o‘zgartirishlar kiritish haqida

O‘zbekiston Respublikasi Prezidentining 2019-yil 21-maydagi PF-5723-son “Mehnatga haq to‘lash, pensiyalar va boshqa to‘lovlar miqdorlarini aniqlash tartibini takomillashtirish to‘g‘risida”gi Farmoniga muvofiq buyuraman:
 1. O‘zbekiston Respublikasi moliya vazirining 2010-yil 30-noyabrdagi 102-son buyrug‘i (ro‘yxat raqami 2175, 2010-yil 30-dekabr) (O‘zbekiston Respublikasi qonun hujjatlari to‘plami, 2010-y., 52-son, 531-modda) bilan tasdiqlangan Uy-joy-kommunal xizmatlar haqini to‘lash bo‘yicha kompensatsiya pul to‘lovlarining mexanizmi to‘g‘risidagi nizomga ilovaga muvofiq o‘zgartirishlar kiritilsin.
 2. Mazkur buyruq 2019-yil 1-sentabrdan kuchga kiradi.
 1. 1 va 11-bandlardagi “eng kam ish haqining” degan so‘zlar “pensiyani hisoblash bazaviy miqdorining” degan so‘zlar bilan almashtirilsin.
 2. 2-banddagi “Eng kam ish haqining” degan so‘zlar “Pensiyani hisoblash bazaviy miqdorining” degan so‘zlar bilan almashtirilsin. 
 3. 11-banddagi “pochta aloqasi tashkiloti” degan so‘zlar “kompensatsiyani yetkazib berish (topshirish) yuklatilgan tashkilot” degan so‘zlar bilan almashtirilsin.
 4. 14-banddagi “bosh boshqarmasi” degan so‘zlar “departamenti” degan so‘z bilan almashtirilsin.